**Εργασίες για το σπίτι**

Τις προηγούμενες μέρες κάναμε μια μικρή επανάληψη των γραμμάτων που μάθαμε στην ενότητα μας «Μια παράσταση στην πλατεία».

Σήμερα θα προχωρήσουμε με καινούριο γραμματάκι! Επειδή στο επόμενο κείμενο έχουμε δύο γραμματάκια-βασιλιάδες θα ασχοληθούμε πρώτα με το ένα, μέσα από ένα φυλλάδιο και από την ερχόμενη εβδομάδα θα μάθουμε και το επόμενο με τη βοήθεια του κειμένου του βιβλίου μας.

Το καινούριο μας γραμματάκι είναι το **Υ υ.** Για να το ξεχωρίζουμε από τα αδελφάκια του Ηη και Ιι που ακούγονται το ίδιο το ονομάζουμε, προς το παρόν, το υ του υποβρυχίου (στο αλφαβητάριο μας αρχίζει η λέξη υποβρύχιο με αυτό). Είναι ένα από τα επτά φωνήεντα (φωνάζει δυνατά και παίρνει τόνο όταν χρειάζεται). Τα παιδιά θα πρέπει να το κυκλώσουν στο κείμενο (στο φυλλάδιο) και να γνωρίζουν πολύ καλά και τις συλλαβές του : **γυ, θυ, κυ, λυ, μυ, νυ, πυ, ρυ, συ, τυ, χυ**

**Τα παιδιά εκτός από τα φυλλάδια που αναρτήθηκαν στην ιστοσελίδα του σχολείου μας θα πρέπει να συμπληρώσουν και τη σελίδα για το γράμμα Υ υ στο «Γραμματοβιβλίο».**

**Στο φάκελο «Διαδραστικές δραστηριότητες και εκπαιδευτικά βίντεο» μπορείτε να βρείτε και τον τρόπο γραφής του γράμματος Υ υ.**